INETREIT ปลื้ม “กองทุน-รายย่อย” แห่จองซื้อแน่น ลุยเทรด 9 ส.ค.นี้
INETREIT ฮอต! นักลงทุน “สถาบัน-รายย่อย” แห่จองซื้อแน่น โดยคาดนำกองทรัสต์จะเข้าเทรดในตลาดหลักทรัพย์ วันที่ 9 สิงหาคมนี้
27 ก.ค. 2564

นางมรกต กุลธรรมโยธิน กรรมการผู้จัดการ, นายวัลล์ชัย เวชชีวะดำรงค์ รองกรรมการผู้จัดการ รวมถึง นางสาวพรวิสาข์ มังกิจ กรรมการผู้จัดการ กองทรัสต์ เพื่อการลงทุนในสิทธิการเช่าอสังหาริมทรัพย์ไอเน็ต หรือ INET Leasehold Real Estate Investment Trust (INETREIT) พร้อมด้วยผู้บริหารธนาคารกสิกรไทย จำกัด (มหาชน) หรือ KBANK ผู้จัดการการจัดจำหน่าย และบริษัท เจย์ แคปปิตอล แอดไวเซอรี จำกัด ที่ปรึกษาทางการเงิน เปิดเผยว่า กระแสตอบรับจองซื้อหน่วยทรัสต์จากนักลงทุนสถาบันและรายย่อยดีเกินคาด แม้ขณะนี้อยู่ในช่วงสถานการณ์ล็อกดาวน์ หลังจากปิดจองซื้อหน่วยทรัสต์ INETREIT เมื่อวันที่ 23 กรกฎาคมที่ผ่านมา
ทั้งนี้ บริษัทยังเชื่อมั่นว่าคุณภาพของทรัพย์สินโครงการ INET-IDC3 เฟส 1 กองทรัสต์จะมีผลการดำเนินงานและอัตราผลตอบแทนในปีแรกตามที่ประมาณการไว้ โดยคาดว่าจะนำกองทรัสต์จะเข้าเทรดในตลาดหลักทรัพย์ฯ ในวันที่ 9 สิงหาคมนี้